CELEX: 32018R1932
Language: bg
Date: 2018-12-10 00:00:00
Title: Регламент (ЕС) 2018/1932 на Съвета от 10 декември 2018 година за отмяна на Регламент (ЕС) № 667/2010 относно някои ограничителни мерки по отношение на Еритрея

11.12.2018   
               
               
                  BG
               
               
                  Официален вестник на Европейския съюз
               
               
                  L 314/8
               
            
         РЕГЛАМЕНТ (ЕС) 2018/1932 НА СЪВЕТА
         от 10 декември 2018 година
         за отмяна на Регламент (ЕС) № 667/2010 относно някои ограничителни мерки по отношение на Еритрея
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение (ОВППС) 2018/1944 на Съвета от 10 декември 2018 г. за отмяна на Решение 2010/127/ОВППС относно ограничителни мерки срещу Еритрея (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     На 23 декември 2009 г. Съветът за сигурност на ООН (ССООН) прие Резолюция 1907 (2009) на ССООН за налагане на ограничителни мерки срещу Еритрея, състоящи се от забрана върху продажбата и доставката към и от Еритрея на оръжия и свързани с тях материали.
                  
               
                     (2)
                  
                  
                     С Регламент (ЕС) № 667/2010 на Съвета (2) се привеждат в действие мерките, предвидени в Решение 2010/127/ОВППС на Съвета (3), прието съгласно Резолюция 1907 (2009) на ССООН.
                  
               
                     (3)
                  
                  
                     На 14 ноември 2018 г. ССООН прие Резолюция 2444 (2018) на ССООН, с която се прекратяват незабавно всички ограничителни мерки на ООН срещу Еритрея.
                  
               
                     (4)
                  
                  
                     На 10 декември 2018 г. Съветът прие Решение (ОВППС) 2018/1944 за отмяна на Решение 2010/127/ОВППС.
                  
               
                     (5)
                  
                  
                     Тези мерки попадат в приложното поле на Договора, поради което е необходим нормативен акт на равнището на Съюза, по-специално с цел осигуряване на еднаквото им прилагане във всички държави членки.
                  
               
                     (6)
                  
                  
                     Поради това Регламент (ЕС) № 667/2010 следва да бъде отменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕС) № 667/2010 се отменя.
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 декември 2018 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Вж. страница 60 от настоящия брой на Официален вестник.
         
            (2)  Регламент (ЕС) № 667/2010 на Съвета от 26 юли 2010 г. относно някои ограничителни мерки по отношение на Еритрея (ОВ L 195, 27.7.2010 г., стр. 16).
         
            (3)  Решение 2010/127/ОВППС на Съвета от 1 март 2010 г. относно ограничителни мерки срещу Еритрея (ОВ L 51, 2.3.2010 г., стр. 19).